1. นโยบายและภาพรวมการประกอบธุรกิจ

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท
ปัจจุบันมีทุนจดทะเบียนออกจำหน่ายและชำระเต็มมูลค่าแล้วจำนวน 922.18 ล้านบาท
โดยกลุ่มลีละศิธร เป็นผู้ถือหุ้นรายใหญ่ เข้าเป็นบริษัทจดทะเบียนในตลาดหลักทรัพย์แห่งประเทศไทย
เมื่อวันที่ 26 มกราคม 2533 และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สอง ซึ่งตั้งอยู่ที่อำเภอเมือง จังหวัดสระบุรี
ในนามบริษัท ลีพัฒนาอาหารสัตว์ จำกัด ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด
(มหาชน) ในสัดส่วนร้อยละ 95 และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี โดยในปี 2545 และปี 2550 ได้เปิดโรงงานอาหารสัตว์น้ำอีกสองแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี และอำเภอเมือง
จังหวัดสระบุรี ในนามบริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
ตามลำดับ ได้รับการส่งเสริมการลงทุน
ซึ่งในปีที่ผ่านมาโรงงานผลิตอาหารสัตว์ที่มีอยู่ทั้งสี่แห่งในปัจจุบัน มีกำลังการผลิตอาหารสัตว์รวม
396,000 ตันต่อปี โดยมีการผลิตจริงประมาณร้อยละ 45 ของกำลังการผลิตที่มีอยู่
และได้มีการจัดตั้งบริษัท ลีพัฒนาเกษตรมั่นคง จำกัด ในปี 2547
โดยปัจจุบันมีทุนจดทะเบียนและชำระแล้ว จำนวน 150 ล้านบาท
ประกอบธุรกิจไซโลอบพืชและจำหน่ายวัตถุดิบอาหารสัตว์ โดยเมื่อได้รวมไซโลที่มีอยู่เดิมซึ่งมีความจุ
25,000 ตัน แล้ว ปัจจุบันจะมีความจุได้ถึง 38,500 ตัน
ที่สามารถรองรับการอบพืชและเก็บเมล็ดพืชได้ตลอดปี และในปี 2555 บริษัทได้ลงทุนในบริษัท
โพธิ์งามฟาร์มทะเล จำกัด เพื่อดำเนินธุรกิจในฟาร์มทดลองสัตว์น้ำ
ในด้านงานวิจัยและพัฒนาอาหารสัตว์น้ำ
ทั้งนี้จะเป็นประโยชน์ต่อบริษัทในการรักษาและพัฒนาคุณภาพอาหารสัตว์น้ำให้ดียิ่งขึ้น
และมีมาตรฐานสูงอย่างต่อเนื่อง

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing)
และผ่านการรับรองมาตรฐานระบบ HACCP (Hazard Analysis and Critical Control
Point) ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล รวมทั้งได้รับการรับรองระบบ ISO 9001 : 2015
ทั้งระบบ โดยสถาบันรับรองมาตรฐานไอเอสโอ (สรอ.) ของโรงงานเพชรบุรี และสระบุรี
ซึ่งแสดงถึงบริษัทได้มีการคัดสรรวัตถุดิบ กระบวนการผลิต การตรวจสอบคุณภาพ
และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย
นอกจากนี้บริษัทยังมีความห่วงใยและตระหนักยิ่งในการรักษาสิ่งแวดล้อมที่มีต่อชุมชนและสังคม เช่น
ผลกระทบที่เกิดจากน้ำทิ้ง ฝุ่น
และมลพิษทางอากาศรวมทั้งการอนุรักษ์พลังงานและการใช้ทรัพยากรให้มีประสิทธิภาพสูงสุด
จึงได้รับการรับรองระบบการจัดการสิ่งแวดล้อมหรือ ISO 14001 : 2015
และระบบการจัดการพลังงาน ISO 50001: 2018 เพื่อการอนุรักษ์พลังงาน
จากสถาบันรับรองมาตรฐานไอเอสโอ (สรอ.) ทั้งสองโรงงาน

กลุ่มบริษัทลีพัฒนา ดำเนินธุรกิจการใน 4 ส่วนงานหลัก คือ (1) ผลิตและจำหน่ายอาหารสัตว์ (2)
อบพืชกิจการไซโลและจำหน่ายวัตถุดิบอาหารสัตว์ (3) ฟาร์มทดลอง และ (4) ฟาร์มเพาะพันธุ์ไม้
โดยยอดขาย กำไรจากการดำเนินงานและสินทรัพย์เกือบทั้งหมดของกลุ่มบริษัทลีพัฒนา
เกี่ยวเนื่องกับกิจการผลิตและจำหน่ายอาหารสัตว์ โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
โดยมีโรงงานตั้งอยู่ที่จังหวัดเพชรบุรี นอกจากนี้ยังดำเนินธุรกิจด้านฟาร์มเลี้ยงสัตว์ที่อำเภอแก่งคอย
จังหวัดสระบุรีและการผลิตลูกไก่เนื้อ โดยมีฟาร์มพ่อแม่พันธุ์ไก่เนื้อ
และโรงฟักลูกไก่เนื้อที่จังหวัดเพชรบูรณ์ แต่เนื่องจากภาวะการณ์ไข้หวัดนกที่เกิดขึ้น
บริษัทจึงได้หยุดดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
และปัจจุบันได้เปลี่ยนมาดำเนินกิจการฟาร์มเพาะพันธุ์ไม้

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่
แต่จะเน้นผลิตอาหารสัตว์บก ได้แก่ อาหารสุกร ไก่ เป็ด และ วัว เป็นต้น
ภายใต้เครื่องหมายการค้า “ลี” “วิน” “แมกซ์” และ “โปรเกรด” รวมทั้งอาหารสัตว์เลี้ยง เช่น
อาหารสุนัข ภายใต้เครื่องหมายการค้า “เพ็ทโต” และ “จาโต” อาหารแมว
ภายใต้เครื่องหมายการค้า “มาว มาว” โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์

  - บริษัท โพธิ์งามฟาร์มทะเล จำกัด เป็นบริษัทย่อย ดำเนินธุรกิจให้เช่าโรงเรือน

-   บริษัท พัฒนาเกษตรล่วงหน้า จำกัด ได้เปลี่ยนสถานะจาก”บริษัทร่วม” เป็น “บริษัทย่อย”
    เมื่อวันที่ 18 มิถุนายน 2563 ถือหุ้นร้อยละ 99.50 และได้เปลี่ยนชื่อบริษัทเป็น บริษัท พี เอ
    เอฟ (2020) จำกัด เมื่อวันที่ 27 ตุลาคม 2563 ประกอบธุรกิจการจำหน่ายอาหารสัตว์เลี้ยง

2. ลักษณะการประกอบธุรกิจ

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

โครงสร้างรายได้ของกลุ่มบริษัทลีพัฒนา ในปี 2561 - 2563 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2561 |     | 2562 |     | 2563 |     |
+----------------+---------+------+-----+------+-----+------+-----+
| ผลิตภัณฑ์         |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 2    | 99  | 2    | 99  | 2    | 99  |
| สัตว์ผสมสำเร็จรูป* | บริษัทย่อย | ,933 | .42 | ,602 | .12 | ,814 | .23 |
+----------------+---------+------+-----+------+-----+------+-----+
| พันธุ์สัตว์ /       | บริษัท    | 17   | 0   | 23   | 0   | 22   | 0   |
| พืชเกษตร        |         |      | .58 |      | .88 |      | .77 |
+----------------+---------+------+-----+------+-----+------+-----+
| รวม            |         | 2    | 100 | 2    | 100 | 2    | 100 |
|                |         | ,950 | .00 | ,625 | .00 | ,836 | .00 |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2563
  มาจากปริมาณการขายอาหารสัตว์บกและสัตว์น้ำในอัตราส่วนร้อยละ 55 และร้อยละ 45
  ตามลำดับ

1.  ลักษณะผลิตภัณฑ์และขั้นตอนการผลิต

  2.1.1 ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งเป็น ดังนี้

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดและถั่วเหลืองเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด มีกำลังการผลิต
(Production Capacity) อาหารสัตว์รวม 396,000 ตันต่อปี ในปี 2563 และมีการผลิตจริง
(Utilization) ประมาณ 45% ของอัตรากำลังการผลิตทั้งสองโรงงานรวมกัน

  2.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  ได้รับการส่งเสริมการลงทุนในกิจการผลิตอาหารสัตว์หรือส่วนผสมอาหารสัตว์
  ซึ่งเป็นการปรับเปลี่ยนเครื่องจักรเพื่อเพิ่มประสิทธิภาพการผลิตตามบัตรส่งเสริมการลงทุนฉบับเดิมที่บริษัทเคยได้รับมาก่อนแล้ว

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์ 216,000 ตัน/ปี

  บริษัท ลีพัฒนาอาหารสัตว์ จำกัด (บริษัทย่อย)

  - ก่อสร้างโรงงานในจังหวัดสระบุรี มีกำลังการผลิตอาหารสัตว์ 180,000 ตัน/ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

2)  ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุนเป็นสัดส่วนร้อยละ
    100 ของเงินลงทุนในระบบอัตโนมัติหรือหุ่นยนต์มีกำหนดเวลา 3 ปี
    นับจากวันที่มีรายได้ภายหลังจากได้รับบัตรส่งเสริมการลงทุน

  ทั้งนี้
  สิทธิประโยชน์ภาษีเงินได้นิติบุคคลตามโครงการจะปรับเปลี่ยนตามจำนวนเงินลงทุนในระบบอัตโนมัติหรือหุ่นยนต์ที่แท้จริงในวันเปิดดำเนินการตามโครงการที่ได้รับการส่งเสริมการลงทุน
  ดังนี้

-   บริษัท ลีพัฒนาผลิตภัณฑ์ จำกัด (มหาชน) มีมูลค่าในการยกเว้นภาษีเงินได้นิติบุคคลไม่เกิน
    92,000,000 บาท

-   บริษัท ลีพัฒนาอาหารสัตว์ จำกัด มีมูลค่าในการยกเว้นภาษีเงินได้นิติบุคคลไม่เกิน
    99,880,000 บาท

3)  นำผลขาดทุนประจำปีทีเกิดขึ้นในระหว่างเวลาได้รับยกเว้นภาษีเงินได้นิติบุคคลไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินไนติบุคคล
    มีกำหนดเวลาไม่เกิน 5 ปี นับแต่พ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

4)  ได้รับยกเว้นไม่ต้องนำเงินปันผลจากกิจการที่ได้รับการส่งเสริมการลงทุน
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

  ปัจจุบันทั้ง 2
  โครงการกำลังอยู่ระหว่างดำเนินการปรับเปลี่ยนเครื่องจักรเพื่อเพิ่มปริทธิภาพการผลิต
  ซึ่งคาดว่าจะแล้วเสร็จและสามารถเริ่มใช้สิทธิประโยชน์ทางภาษีเงินได้นิติบุคคลได้ภายในปีนี้

  []2.1.3 ขั้นตอนการผลิต

  2.2 การตลาดและภาวะการแข่งขัน

2.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 55 และร้อยละ 45 ตามลำดับ
ซึ่งผลิตภัณฑ์ของบริษัทที่มีปริมาณจัดจำหน่ายมากที่สุดจะเป็นอาหารสัตว์บก
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 500 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกใน ปีที่ผ่านมาคิดเป็นประมาณร้อยละ 20
ของยอดขายทั้งหมดเท่านั้น และไม่มีลูกค้ารายใดที่มียอดการซื้อขายมากกว่าร้อยละ 10
ของยอดการขายทั้งหมด

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 38 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
54 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และส่วนใหญ่เป็นการขายภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 20.34 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณร้อยละ
80 และเกษตรกรผสมอาหารเองประมาณร้อยละ 20
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณร้อยละ 45
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีกร้อยละ 55 ทั้งนี้บริษัทมีส่วนแบ่งเฉพาะในตลาดอาหารสัตว์อิสระ
ทางบริษัทคาดว่ามีส่วนแบ่งตลาดที่อยู่ใน 10 อันดับแรกของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  2.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2563 และ 2564

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2563   |      | ปี 2564   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 7        | 3    | 7        | 3    | (        | (2   |
|             | ,306,353 | 5.92 | ,123,974 | 4.42 | 182,379) | .50) |
+-------------+----------+------+----------+------+----------+------+
| ไก่พ่อแม่พันธุ์   | 916,272  | 4.51 | 907,200  | 4.38 | (9,072)  | (0   |
|             |          |      |          |      |          | .99) |
+-------------+----------+------+----------+------+----------+------+
| ไก่ไข่เล็กรุ่น   | 794,187  | 3.91 | 605,284  | 2.92 | (        | (23  |
|             |          |      |          |      | 188,903) | .79) |
+-------------+----------+------+----------+------+----------+------+
| ไก่ไข่ให้ไข่    | 2        | 1    | 2        | 1    | (        | (8   |
|             | ,270,615 | 1.16 | ,086,909 | 0.08 | 183,706) | .09) |
+-------------+----------+------+----------+------+----------+------+
| ไก่ไข่พ่อแม่พันธุ์ | 22,400   | 0.11 | 17,072   | 0.08 | (5,328)  | (23  |
|             |          |      |          |      |          | .79) |
+-------------+----------+------+----------+------+----------+------+
| หมูขุน        | 5        | 2    | 6        | 2    | 795,015  | 1    |
|             | ,300,100 | 6.06 | ,095,115 | 9.45 |          | 5.00 |
+-------------+----------+------+----------+------+----------+------+
| หมูพันธุ์       | 930,000  | 4.57 | 1        | 5.20 | 143,220  | 1    |
|             |          |      | ,073,220 |      |          | 5.40 |
+-------------+----------+------+----------+------+----------+------+
| เป็ดเนื้อ      | 348,566  | 1.71 | 331,968  | 1.60 | (16,598) | (4   |
|             |          |      |          |      |          | .76) |
+-------------+----------+------+----------+------+----------+------+
| เป็ดพันธุ์      | 25,131   | 0.12 | 23,934   | 0.12 | (1,197)  | (4   |
|             |          |      |          |      |          | .76) |
+-------------+----------+------+----------+------+----------+------+
| เป็ดไข่       | 344,925  | 1.70 | 328,500  | 1.59 | (16,425) | (4   |
|             |          |      |          |      |          | .76) |
+-------------+----------+------+----------+------+----------+------+
| โคนม        | 1        | 5.13 | 1        | 5.15 | 20,888   | 2.00 |
|             | ,044,413 |      | ,065,301 |      |          |      |
+-------------+----------+------+----------+------+----------+------+
| กุ้ง          | 496,000  | 2.44 | 496,000  | 2.40 | -        | -    |
+-------------+----------+------+----------+------+----------+------+
| ปลา         | 541,059  | 2.66 | 540,000  | 2.61 | (1,059)  | (0   |
|             |          |      |          |      |          | .20) |
+-------------+----------+------+----------+------+----------+------+
| รวม         | 20       | 10   | 20       | 10   | 354,456  | 1.74 |
|             | ,340,021 | 0.00 | ,694,477 | 0.00 |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ภาวะเศรษฐกิจการเกษตรปี 2563 หดตัวร้อยละ 3.3 เมื่อเทียบกับปี 2562 โดยประมง
หดตัวร้อยละ 2.6 แต่ สาขาปศุสัตว์ ขยายตัวร้อยละ 2.7

คาดการณ์ปัจจัยบวกของปี 2564 ในด้านปริมาณน้ำฝนในปี 64
คาดว่ามีมากกว่าและช่วงฤดูฝนที่ยาวนานกว่าปี 63 ที่ค่อนข้างแล้ง
จะเอื้อต่อการเลี้ยงสัตว์และการเพาะเลี้ยงสัตว์น้ำให้มีการเติบโตที่ดี เป็นโรคระบาดน้อยลง
ส่งผลให้ประสิทธิภาพโดยรวมต่อการผลิตปศุสัตว์และประมงสูงขึ้น
ร่วมกับทางรัฐบาลมีนโยบายบริหารจัดการน้ำที่ดีขึ้นมากกว่าในอดีต
ส่งผลให้ความเสียหายในภาคปศุสัตว์และประมงที่สัมพันธ์กับการขาดแคลนน้ำลดน้อยลง
อีกทั้งยังมีโครงการ Smart Farmer, Young Smart Farmer และโครงการ Big Data
ที่ได้รับการส่งเสริมจากภาครัฐบาลนั้นมีส่วนช่วยให้สามารถลดต้นทุนการผลิตโดยรวมลงได้

และจากมาตรการป้องกันการระบาดโรคไวรัส COVID-19 ของประเทศไทยโดยรวมที่มีประสิทธิภาพ
ส่งผลต่อความเชื่อมั่นต่อมาตรการและสินค้า
โดยเฉพาะสินค้าพวกอาหารที่อาจได้รับอานิสงค์จากความเชื่อมั่นนี้จนสามารถเพิ่มโอกาสในการส่งออกสินค้าได้
อีกทั้งมาตรการกระตุ้นเศรษฐกิจของรัฐบาล เช่น “เราไม่ทิ้งกัน” “เราเที่ยวด้วยกัน” “คนละครึ่ง”
มีผลในการกระตุ้นเศรษฐกิจภายในประเทศส่งผลให้การบริโภคภายในฟื้นตัวขึ้นบ้าง

คาดการณ์ปัจจัยลบของปี 2564 ภาวะการระบาดของโรคไวรัส COVID-19
ส่งผลต่อการเดินทางและท่องเที่ยวของประชากรโลก ทำให้เศรษฐกิจโลกโดยรวมหดตัวลง
ประเทศไทยเป็นประเทศที่มีรายได้หลักจากการท่องเที่ยวและการส่งออกสินค้าเกษตรและประมงจึงได้รับผลกระทบโดยตรง
การบริโภคภายในลดลง ส่งผลให้เศรษฐกิจภายในประเทศชะลอตัว กำลังซื้อของประชาชนลดลง
และปัญหาการว่างงานที่มากขึ้น ทำให้ราคาปศุสัตว์และประมงอาจจะไม่ดีดังที่คาดหมาย
อีกทั้งยังมีปัญหาการระบาดของโรคในสัตว์เศรษฐกิจหลายๆชนิด เช่น African Swine
Fever(ASF)ในสุกร โรคระบาดในกุ้ง และ Foot&Mouth Disease(FMD) ในสัตว์บก เป็นต้น
อีกทั้งโรคระบาดในพืชอาหารสัตว์ เช่น โรคใบด่างมันสำปะหลัง
โรคระบาดของหนอนข้าวโพดลายจุด
อาจทำให้เกิดความเสียหายต่อพืชอาหารสัตว์จนทำให้พืชอาหารสัตว์มีราคาปรับสูงขึ้นได้

สืบเนื่องมาจากโรคไวรัส COVID-19 จะกระทบต่อการขนส่งระหว่างประเทศ
ปัจจุบันพบปัญหาค่าขนส่งระหว่างประเทศสูงขึ้นมาก
ส่งผลให้วัตถุดิบอาหารสัตว์หลายตัวที่นำเข้าได้รับผลกระทบ
ซึ่งจะทำให้ต้นทุนการผลิตสัตว์ของเกษตรกรเพิ่มขึ้น

ผลผลิตกุ้งรวมของโลกปี 2563 อยู่ที่ 3.32 ล้านตัน(คาดการณ์) ลดลงประมาณ 3%
เนื่องจากหลายประเทศมีผลผลิตลดลง เช่น ไทย จีน เวียดนาม อินเดีย
จากปัญหาเรื่องการเลี้ยงและโรคระบาด
ร่วมกับเศรษฐกิจโลกชะลอตัวทำให้การบริโภคลดลงซึ่งปัจจัยหลัก
สืบเนื่องมาจากการระบาดของโรคไวรัส COVID-19

ปี 2563 ผลผลิตกุ้งรวมของไทยอยู่ที่ 2.7 แสนตัน ลดลงจากปี 2562 ร้อยละ 7
โดยเป็นผลผลิตกุ้งจากภาคใต้ตอนล่าง ร้อยละ 36 จากภาคใต้ตอนบน ร้อยละ 32
จากภาคตะวันออก ร้อยละ 21 และจากภาคกลาง ร้อยละ 11
จากผลผลิตที่ลดลงเนื่องมาจากปัญหาโรคระบาด
ถึงแม้ว่าเกษตรกรจะป้องกันความเสียหายได้ดีขึ้น(ประสิทธิภาพการผลิตดีขึ้น)
และจากการระบาดของโรคไวรัส COVID-19 ส่งผลต่อการบริโภค และความเชื่อมั่นสินค้ากุ้ง
(จากการระบาดของโรค COVID-19 ในตลาดกลางกุ้ง)
ทำให้การบริโภคและการซื้อขายกุ้งภายในประเทศชะงักงันไประยะเวลาหนึ่ง
อีกทั้งยังกระทบต่อการส่งออกสินค้ากุ้ง เนื่องจากไม่มีเที่ยวบินส่งออกกุ้ง
รวมทั้งสายการบินปรับลดเที่ยวการบินลง
และค่าใช้จ่ายในการส่งออกสินค้าเพิ่มขึ้นทำให้ผู้ประกอบการส่งออกแข่งขันได้น้อยลง
อีกทั้งราคากุ้งที่ไม่จูงใจเพียงพอให้เกษตรกรเพิ่มการผลิต

ปี 2564 ปริมาณผลผลิตและส่งออกกุ้งของไทยจะพลิกฟื้นขึ้นมาเติบโตได้ 15 %
ตามปริมาณผลผลิตที่เพิ่มขึ้นที่คาดว่าจะอยู่ที่ 3.1 แสนตัน หรือเพิ่มขึ้น 15 % จากผลผลิตกุ้งไทย ปี
2563 แนวโน้มราคากุ้งในปี 2564 น่าจะเพิ่มสูงขึ้น ตามความต้องการของตลาดที่เพิ่มขึ้น
แต่ยังมีปัจจัยลบจากสถานการณ์การระบาดของโรคไวรัส COVID-19
ที่กระทบต่อการขนส่งโดยเฉพาะการส่งออกที่มีค่าใช้จ่ายที่สูงขึ้นมาก
และการฟื้นตัวของเศรษฐกิจภายในประเทศ อีกทั้งปัจจัยสำคัญที่ส่งผลกระทบต่อการแข่งขันคือ
อัตราแลกเปลี่ยน โดยขณะที่เงินบาทแข็งค่า 11% แต่ค่าเงินของประเทศคู่แข่งขัน เช่น
รูปีของอินเดียอ่อนค่า -14% เงินด่องเวียดนามอ่อนค่า -2% และเงินรูเปียของอินโดนีเซียอ่อนค่า
-4% ซึ่งเป็นเรื่องสำคัญที่กระทบต่อสินค้าส่งออก เช่น กุ้ง ด้วย

ปลานิล ผลผลิตรวมของปลานิลภายในประเทศในปี 2563 อยู่ที่ประมาณ 206,000 ตัน ลดลงจากปี
2562 ที่มีผลผลิตประมาณ 213,900 ตัน คิดเป็นลดลงร้อยละ 3.7 เนื่องจากสภาพอากาศแปรปรวน
น้ำเฉลี่ยมีน้อยลง บางพื้นที่ประสบภัยแล้ง
และเนื่องจากมีการควบคุมที่เข้มงวดของภาครัฐมากขึ้นในกรณีการเลี้ยงปลากระชังในพื้นที่แหล่งน้ำสาธารณะทำให้เกษตรกรหลายพื้นที่ต้องลดปริมาณการเลี้ยงลง
หรือหยุดการเลี้ยงในแหล่งน้ำนั้นๆ ส่งผลให้ปริมาณปลาที่ผลิตได้ลดน้อยลง
อีกทั้งโดยรวมพ่อแม่พันธุ์ปลาในปีนี้น่าจะมีความสมบูรณ์พันธุ์ลดลง
ในฟาร์มที่ผลิตลูกพันธุ์เชิงพาณิชย์มีผลผลิตลูกปลาที่ลดลง เป็นเหตุให้มีปลาเนื้อลดลง
แต่ก็ส่งผลให้ราคาปลาค่อนข้างดีกว่าปีที่ผ่านมา
แต่ก็ดีขึ้นไม่มากเพราะปัญหาสืบเนื่องจากการระบาดของโรค COVID-19
ทำให้การบริโภคลดลงไปบางส่วน
การจัดงานรื่นเริงลดลง(ปลานิลเป็นอาหารที่นิยมในการจัดงานเลี้ยงในไทย) คาดว่าปี 2564
ผลผลิตปลานิลจะเพิ่มขึ้น เนื่องจากปี 64
สถานการณ์น้ำจากกรมอุตุนิยมวิทยาแจ้งว่าปี64ปริมาณน้ำฝนจะเพิ่มขึ้น
ซึ่งจะส่งผลต่อการผลิตปลานิลให้ดีขึ้น ประกอบกับการผ่อนคลายเรื่องโรคระบาด COVID-19
ทั้งจากการป้องกันโรคที่มีประสิทธิภาพในประเทศ เริ่มมีการทำวัคซีน
จะส่งผลต่อความเชื่อมั่นต่อผู้บริโภคและการท่องเที่ยวมากขึ้น

ด้านปศุสัตว์ ปี 2564 คาดว่าจะขยายตัวร้อยละ 1.0-2.0 เมื่อเทียบกับปี 2563
เนื่องจากเกษตรกรมีการขยายการเลี้ยงเพื่อรองรับความต้องการของตลาดทั้งในและต่างประเทศที่มีแนวโน้มเพิ่มมากขึ้นมีการเกิดขึ้นของฟาร์มขนาดใหญ่และกลางมากขึ้นซึ่งมีระบบมาตรฐานฟาร์มควบคุมที่เข้มงวดและรัดกุมมากขึ้น
ลดการสูญเสียได้มาก
ทั้งภาครัฐและเอกชนมีการร่วมมือกันในการเฝ้าระวังและควบคุมโรคระบาดอย่างต่อเนื่องและจริงจัง
ให้ความสำคัญกับการพัฒนาระบบการเลี้ยงและการบริหารจัดการฟาร์มให้ได้มาตรฐานฟาร์มมากขึ้น

สำหรับประเทศไทยปี 2563 มีผลผลิตสุกร 20.45 ล้านตัว ลดลงจากปี 2562 ร้อยละ 0.16
เนื่องจากการระบาดของโรค African Swine Fever (ASF)ในสุกร
มีความเข้มงวดในการดำเนินมาตรการป้องกันโรคระบาดภายในประเทศทั้งจากภาครัฐและเอกชน
มีการควบคุมการเคลื่อนย้ายสุกรอย่างเข้มงวด
ทำให้ไม่สามารถปรับเพิ่มพ่อแม่พันธุ์สุกรภายในฟาร์มได้ หลายๆฟาร์ม
ไม่มีการนำสุกรใหม่เข้าฝูงมีแต่การทดแทนภายใน เป็นเหตุให้ปริมาณพ่อแม่พันธุ์รวมไม่เพิ่มขึ้น
ลูกสุกรขุนจึงไม่เพิ่มขึ้น แต่ก็ทำให้ประสิทธิภาพการผลิตสูงขึ้น
อัตรารอดของสุกรมากขึ้นส่งผลให้การผลิตมีทิศทางเพิ่มขึ้นจากจำนวนสุกรต้นทุนที่มีจำกัด
แต่ทั้งนี้ทั้งนั้นก็เกิดความเสียหายต่อบางฟาร์มที่มีการเกิดของโรค
ต้องทำลายทิ้ง(ในไทยไม่เรียกการระบาด เพราะเรามีมาตรการเชิงรุก สามารถควบคุม
จำกัดวงการแพร่ระบาดได้ จึงพบการเกิดโรคบ้าง เป็นจุดๆ ในบางพื้นที่ ตามจังหวัดชายขอบ)
เป็นเหตุให้ปริมาณสุกรรวมทั้งปีลดลงเล็กน้อย คาดการณ์ผลผลิตสุกรปี 2564
คาดว่าการผลิตสุกรมีปริมาณ 20.50 ล้านตัว เพิ่มขึ้นเล็กน้อยจาก 20.45 ล้านตัว ของปี 2563
ร้อยละ 0.24 เนื่องจากราคาสุกรมีชีวิตจูงใจให้เกษตรกรขยายการผลิต
ตลอดจนเกษตรกรมีการบริหารจัดการฟาร์มและป้องกันโรคระบาดได้เป็นอย่างดี
ทำให้ประสิทธิภาพในการเลี้ยงสุกรเพิ่มขึ้น ส่งผลให้ปริมาณการผลิตเพิ่มขึ้น
เนื่องจากมาตรการควบคุมการระบาดของโรคอหิวาต์แอฟริกันสุกรมีประสิทธิภาพ
เป็นเหตุให้ปริมาณสุกรขุนมีแนวโน้มคงตัวหรือเพิ่มขึ้นได้
อีกทั้งมีรายงานการระบาดของโรคASFในประเทศเพื่อนบ้านของไทย ได้แก่ พม่า ลาว กัมพูชา
เวียดนาม จะส่งผลให้สุกรในภูมิภาคแถบนี้ขาด
และดึงราคาในตลาดให้สูงขึ้นทำให้เป็นโอกาสของไทยที่จะขยายตลาดเนื้อสุกรไปยังต่างประเทศได้เพิ่มขึ้นโดยเฉพาะประเทศจีน
และราคาสุกรในประเทศจะยืนสูง

ไข่ไก่ ปี 2563  มีการนำเข้าพ่อแม่พันธุ์ไก่ไข่ (PS) จำนวน 439,168 ตัว คิดเป็น
99.8%ของเป้าที่ตั้งไว้ที่ จำนวน 440,000 ตัว จำนวนไก่ไข่ยืนกรง ปัจจุบันมีจำนวน 51 ล้านตัว
ไก่ไข่ที่ให้ผลผลิต 49 ล้านตัว ประมาณการผลิตไข่ 42 ล้าน ฟองต่อวัน (ข้อมูล ณ 31 ม.ค.64)
ผลิตได้จำนวนเพิ่มขึ้นเล็กน้อย จากปี 2562 ราคาขายไข่ในปี2563เฉลี่ยจะลดลง จากปี 2562
เนื่องจากการเลี้ยงและการจัดการฟาร์มที่มีประสิทธิภาพของเกษตรกรทำให้ผลผลิตใกล้เคียงกับเป้าหมายที่วางไว้
สภาพอากาศค่อนข้างดี ไม่ร้อนจัด มีน้ำสำหรับฟาร์มอย่างเพียงพอ แต่เนื่องจากปัญหา COVID-19
ส่งผลต่อการบริโภคภายในลดลง ร่วมกับการส่งออกไข่มีปัญหา
เป็นเหตุให้ปริมาณไข่ช่วงปลายปีในตลาดมีมาก ราคาไข่จึงลดลง คาดการณ์ว่าปี 2564
จะผลิตได้ปริมาณใกล้เคียงกับปี 2563  เนื่องจาก Egg board
มีมาตรการควบคุมปริมาณปู่ย่าพันธุ์และพ่อแม่พันธุ์ (GP, PS)
โดยควบคุมโควต้านำเข้าแม่พันธุ์ไก่ไข่มาอยู่ที่ประมาณ 440,000 ตัว เท่ากับปี2563 
เพื่อรักษาเสถียรภาพราคาไข่
ทั้งนี้ได้มีการร่างยุทธศาสตร์ไก่ไข่เพื่อพัฒนาและบริหารจัดการไก่ไข่ให้เกิดความเป็นธรรมทั้งผู้ผลิตและผู้บริโภค
เสริมสร้างขีดความสามารถในการแข่งขัน การส่งเสริมการรวมกลุ่มของเกษตรกรโดยภาครัฐ
อีกทั้งภาครัฐยังมีการเจรจาต่อรองกับประเทศคู่ค้าเพิ่มเติมเพื่อหาโอกาสส่งออกไข่ไก่เพิ่มมากขึ้น
เพื่อรองรับสถานการณ์ไข่ไก่ล้นตลาดในอนาคต เช่น สิงคโปร์ และ ฮ่องกง เป็นต้น

ไก่เนื้อ ในปี 2563 มีการผลิตไก่เนื้อ 1,727 ล้านตัว ใกล้เคียงกับปี 2562 ที่ผลิตได้ 1,753
ล้านตัว คาดการณ์ว่าปี 2564 จะผลิตได้จำนวนเท่ากับปี 2563
เนื่องจากมีควบคุมการเคลื่อนย้ายและควบคุมปริมาณลูกไก่ภายในประเทศ และในปี 2564
ต้องคอยดูท่าทีประเทศจีนในการนำเข้าไก่ว่าจะนำเข้าไก่ USA หรือไม่ เพราะไก่ของ USA
มีราคาถูกกว่าของไทย และจีนมีความต้องการไก่บางชิ้นส่วน
ถ้าไม่ได้มูลค่าจากการชำแหละทางไทยจะไม่คุ้มค่าต่อการแปรรูปและไม่สามรถแข่งขันได้

สำหรับประเทศไทยการผลิตนมดิบ โดยในปี 2563 มีจำนวนโคนม 635,868 ตัว ลดลงจาก
691,349 ของปี 2562 ร้อยละ 8 เนื่องจากเกี่ยวพันโดยตรงจากผลกระทบของการระบาดของโรค
COVID-19 ทำให้การบริโภคน้ำนมลดลงอย่างมาก
มีการปิดการเรียนการสอนทั่วทั้งประเทศเป็นเวลานาน การบริโภคนมลดลง
เป็นเหตุให้นมดิบล้นตลาด และราคาตกต่ำ เกษตรกรขายน้ำนมไม่ได้หรือขายได้ในโควตาที่จำกัด
ประสบปัญหาขาดทุน จึงลดการผลิตและลดแม่โคลง โดยปลดตัวที่มีผลผลิตไม่ดีออก เป็นเหตุให้ปริมาณ
โคนมรวมในประเทศลดลงอย่างมาก การผลิต ปี 2564 คาดว่า
จำนวนโคนมและผลผลิตน้ำนมดิบมีแนวโน้มเพิ่มขึ้น
จากการเลี้ยงโคนมในปัจจุบันมีการบริหารจัดการฟาร์มที่เป็นระบบตามมาตรฐานฟาร์มที่ดีและมีประสิทธิภาพในการเลี้ยงมากขึ้น
และผลจากการคัดแม่โคที่ให้ผลผลิตน้อยและอายุมาก ออกจากฟาร์ม
ประกอบกับนโยบายของรัฐบาลที่เน้นการพัฒนาคุณภาพน้ำนมดิบให้ได้มาตรฐานและปลอดภัย
จะทำให้ประสิทธิภาพการผลิตน้ำนมโคโดยรวมสูงขึ้น และถ้าสถานการณ์ COVID-19 คลี่คลาย
คาดว่าปริมาณโคนมจะมีจำนวน 648,500 ตัว ในปี 2564 ซึ่งเพิ่มขึ้นเล็กน้อย

อัตราการเจริญเติบโตของผลิตภัณฑ์มวลรวมภาคเกษตร

หน่วย : ร้อยละ

  -------------------------- --------------------- ----------------------
  สาขา                       ปี 2563                ปี 2564(คาดการณ์)

  ภาคเกษตร                   - 3.3                 1.3 – 2.3

  พืช                         - 4.7                 1.9 – 2.9

  ปศุสัตว์                      2.7                   1.0 – 2.0

  ประมง                      - 2.6                 0.1 – 1.1

  บริการทางการเกษตร           - 3.6                 0.2 – 1.2

  ป่าไม้                       2.0                   1.2 – 2.2
  -------------------------- --------------------- ----------------------

ที่มา:  1. เอกสารของ : กองนโยบายและแผนพัฒนาการเกษตร  สำนักงานเศรษฐกิจการเกษตร
กระทรวงเกษตรและสหกรณ์

2. เอกสารของ : กองนโยบายและยุทธศาสตร์พัฒนาการประมง กรมประมง

2.3 การจัดหาผลิตภัณฑ์

  2.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 120,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
60,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 และมีไซโลที่สามารถเก็บข้าวโพดได้ 38,500 ตัน
ของบริษัท ลีพัฒนาเกษตรมั่นคง จำกัด เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
105 ไร่ เป็นโรงงานผลิตอาหารสัตว์แห่งใหม่ของบริษัท โรงงานที่ 1
มีกำลังการผลิตอาหารสัตว์บกเท่ากับ 144,000 ตันต่อปี ใช้เงินทุนก่อสร้างโรงงานประมาณ 231
ล้านบาท เปิดดำเนินการเมื่อวันที่ 2 กันยายน 2539 โรงงานที่ 2 ผลิตอาหารสัตว์น้ำ (แห่งที่ 1)
มีกำลังการผลิต เท่ากับ 48,000 ตันต่อปี ใช้เงินลงทุนก่อสร้างโรงงานประมาณ 145 ล้านบาท
เปิดดำเนินการเมื่อวันที่ 24 กรกฎาคม 2545 และโรงงานที่ 3 ผลิตอาหารสัตว์น้ำ (แห่งที่ 2)
มีกำลังการผลิต เท่ากับ 24,000 ตันต่อปี ใช้เงินลงทุนก่อสร้างประมาณ 85 ล้านบาท
เปิดดำเนินการเมื่อวันที่ 1 กรกฎาคม 2553 ปัจจุบันได้ครบกำหนดจากสิทธิประโยชน์ทาง BOI แล้ว

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อ ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก ตั้งแต่ปี 2547
โดยปัจจุบันเปลี่ยนมาดำเนินกิจการฟาร์มเพาะพันธุ์ไม้

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
665 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่น
ไก่เนื้อ เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายเทคโนโลยีอาหารสัตว์เป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อค ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2561       ปี 2562       ปี 2563

  กำลังการผลิตเต็มที่ ( หน่วย : ตัน )     396,000      396,000      396,000

  ปริมาณการผลิตจริง ( หน่วย : ตัน)      153,951      129,494      162,105

  การใช้กำลังการผลิต (%)              35           30           45
  -------------------------------- ------------ ------------ ------------

2.3.3 การจัดหาวัตถุดิบที่สำคัญที่ใช้ในการผลิตอาหารสัตว์

ภาพรวมเศรษฐกิจโลกในปีพ.ศ. 2563 ได้รับผลกระทบจากการแพร่ระบาดของโรค COVID-19
อย่างรุนแรงส่งผลให้การบริโภคโดยรวมและความต้องการสินค้าในกลุ่มโภคภัณฑ์หดตัวลง
อ้างอิงจากดัชนีชี้วัด GDP ทั่วโลกที่หดตัวลงเฉลี่ย -3.5% ในปีพ.ศ. 2563 (IMF)
อีกทั้งมาตรการปิดเมืองเพื่อป้องกันการแพร่ระบาดโรคยังส่งผลให้ความต้องการสินค้าในกลุ่มพลังงานเชื้อเพลิงปรับตัวลดลงอย่างรุนแรง
โดยประเทศสหรัฐอเมริกาและกลุ่มประเทศผู้ส่งออกน้ำมันรายใหญ่ต่างก็ประกาศปรับลดกำลังการผลิตเพื่อรักษาเสถียรภาพของราคาน้ำมันทั่วโลก
ในขณะเดียวกันการประกาศลดอัตราดอกเบี้ยเพื่อพยุงเศรษฐกิจภายในประเทศจากธนาคารกลางสหรัฐฯ
และการเลือกตั้งประธานาธิบดีใหม่ส่งผลให้ค่าเงินดอลลาร์สหรัฐฯ
อ่อนตัวลงตั้งแต่ช่วงปลายไตรมาสที่ 2 ของปีพ.ศ.2563 เป็นต้นมา
ในขณะที่ราคาทองคำในตลาดโลกปรับตัวเพิ่มขึ้นเป็นประวัติการณ์เนื่องจากนักลงทุนในตลาดต้องการกระจายความเสี่ยงในการลงทุน

นโยบายทางการค้าของสหรัฐฯ ในปีพ.ศ. 2563
ยังคงมุ่งเน้นการเจรจาการค้าแบบทวิภาคีมากกว่าการให้ความร่วมมือในเขตการค้าเสรีโลก
เพื่อลดการขาดดุลการค้าของสหรัฐฯ ต่อประเทศคู่ค้ารายหลัก ส่งผลให้สหรัฐฯ ประกาศตัดสิทธิ GSP
ของไทยเป็นครั้งที่ 2 ในปีพ.ศ.2563 ซึ่งส่งผลกระทบต่อการส่งออกสินค้าคิดเป็น 0.5%
ของมูลค่าการส่งออกโดยรวมในปีพ.ศ.2563
เนื่องจากประเทศไทยไม่เปิดตลาดนำเข้าเนื้อหมูและเครื่องในหมูด้วยมีความกังวลต่อการใช้สารเร่งเนื้อแดงจากสินค้าที่นำเข้าจากสหรัฐฯ
แต่อย่างไรก็ตามแนวโน้มนโยบายของประธานาธิบดีโจไบเดนจะมุ่งเน้นการฟื้นฟูความสัมพันธ์ทางการค้าระหว่างประเทศ
ซึ่งจะส่งผลให้การหมุนเวียนเงินลงทุนกลับเข้าสู่ภูมิภาคเอเชียเพิ่มมากขึ้น โดยเฉพาะการที่สหรัฐฯ
อาจกลับมาเข้าร่วมเขตการค้าเสรี CPTPP หลังจากประกาศยุติความร่วมมือในเขตการค้า TPP
ในปีพ.ศ.2560 ที่ผ่านมา

สถานการณ์ภาวะราคาวัตถุดิบหลักในปีพ.ศ.2563
โดยภาพรวมปรับตัวสูงขึ้นโดยเฉพาะกลุ่มวัตถุดิบนำเข้าจากต่างประเทศ เช่น เมล็ดถั่วเหลือง
กากถั่วเหลือง ข้าวสาลี โดยเฉพาะช่วงไตรมาสที่ 4
ที่จะเห็นได้ว่าราคาสินค้าโภคภัณฑ์ปรับตัวเพิ่มขึ้นกว่า 20% เทียบกับช่วงต้นปี
เนื่องจากประเทศจีนมีการเร่งซื้อวัตถุดิบหลายตัวเพื่อเพิ่มระดับสต็อคในประเทศจากภาวะการเลี้ยงสุกรที่เริ่มฟื้นตัวหลังการแพร่ระบาดอย่างรุนแรงของโรค
African Swine Fever (ASF) ตั้งแต่ปลายปี พ.ศ. 2561
อีกทั้งการปฏิบัติตามข้อตกลงทางการค้าระหว่างสหรัฐฯ และจีนภายใต้ Phase One Deal
ทำให้ภาวะราคาสินค้าโภคภัณฑ์ทั่วโลกปรับตัวเพิ่มขึ้น
กลุ่มวัตถุดิบในประเทศโดยเฉพาะข้าวโพดมีราคาเพิ่มสูงขึ้นจากราคาวัตถุดิบทดแทนตัวอื่นๆ
ที่ปรับตัวเพิ่มขึ้นถึงแม้ว่าปริมาณการเพาะปลูกข้าวโพดในประเทศจะเพิ่มสูงขึ้นในปีพ.ศ.2563 ก็ตาม
ส่วนกลุ่มโปรตีนจากสัตว์ เช่น ปลาป่น มีปริมาณการส่งออกที่เพิ่มสูงขึ้นกว่า 41% จากปีพ.ศ. 2562
ส่งผลให้ปริมาณสินค้าภายในประเทศลดต่ำลงจึงทำให้ภาวะราคาปรับตัวสูงขึ้นเช่นกัน

ภาวะราคาวัตถุดิบหลักที่นำเข้าจากต่างประเทศในปีพ.ศ. 2564
ยังคงมีแนวโน้มปรับตัวเพิ่มสูงขึ้นเนื่องจากจีนยังคงมีแนวโน้มเข้าซื้อวัตถุดิบอย่างต่อเนื่องจากมาตรการเพิ่มความมั่นคงทางอาหารภายในประเทศ
ประกอบกับภาวะการขาดแคลนตู้คอนเทนเนอร์ในการขนส่งสินค้าระหว่างประเทศและเส้นทางการเดินเรือที่เปลี่ยนแปลงจะยังคงส่งผลกระทบให้ต้นทุนค่าระวางเรือปรับตัวสูงขึ้นอย่างน้อยจนถึงไตรมาส
2 ของปี พ.ค. 2564 อีกทั้งทิศทางความสัมพันธ์ทางการค้าระหว่างจีนและสหรัฐฯ
ยังคงมีภาวะตึงเครียดเนื่องจากสหรัฐฯ ยังมองจีนเป็นคู่แข่งทางเศรษฐกิจที่สำคัญโดยสหรัฐฯ
ยังดำเนินนโยบายกีดกันสินค้านำเข้าจากจีน
จึงควรจับตามองทิศทางของข้อตกลงทางการค้าระหว่างกันใน Phase 2
ส่วนสถานการณ์ภาวะราคาวัตถุดิบหลักภายในประเทศในปีพ.ศ. 2564
คาดว่าเป็นไปในทิศทางเดียวกันกับภาวะราคาวัตถุดิบที่นำเข้าจากต่างประเทศ
อย่างไรก็ตามการพัฒนาวัคซีนป้องกัน COVID-19
ที่คืบหน้ามากขึ้นจะเป็นกุญเเจสำคัญที่ชี้วัดการฟื้นตัวของเศรษฐกิจทั่วโลก
ซึ่งจะส่งผลให้มีการผ่อนคลายมาตรการปิดเมืองในหลายประเทศ ส่วนปัจจัยอื่นๆ
ที่อาจส่งผลกระทบนั้น ทางบริษัทฯ
ได้มีการติดตามอย่างใกล้ชิดเพื่อการปรับตัวให้สอดคล้องกับภาวะตลาดที่เปลี่ยนแปลงไป
รวมทั้งการสรรหาวัตถุดิบทางเลือกใหม่สำหรับการผลิตอาหารสัตว์เพื่อให้ได้อาหารที่มีคุณภาพในต้นทุนที่เหมาะสม

2.4 งานที่ยังไม่ได้ส่งมอบ

งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น

3.ปัจจัยความเสี่ยง

ปัจจัยความเสี่ยงที่บริษัทเห็นว่าอาจมีผลกระทบต่อธุรกิจ มีดังต่อไปนี้

ความเสี่ยงจากความผันผวนของราคาต้นทุนวัตถุดิบที่ใช้ในการผลิตอาหารสัตว์

โครงสร้างต้นทุนวัตถุดิบหลักประมาณร้อยละ 80 ประกอบด้วย ข้าวโพด กากถั่ว ปลาป่น รำ
และปลายข้าว
จะมีความผันผวนในด้านราคาค่อนข้างมาก
ซึ่งราคาวัตถุดิบจะเปลี่ยนแปลงไปตามความต้องการใช้และปริมาณของผลผลิตในแต่ละช่วงฤดูกาล
รวมทั้งถูกกำหนดโดยอุปสงค์และอุปทานในตลาดโลก
ตลอดจนการเก็งกำไรในตลาดซื้อขายสินค้าโภคภัณฑ์ล่วงหน้า
และความผันแปรไปตามสภาวะอากาศที่แปรปรวนหรือจากภัยธรรมชาติที่ทำให้ผลผลิตไม่เป็นไปตามที่คาดหมายไว้
เนื่องจากสิ่งเหล่านี้อยู่เหนือการควบคุม
ส่งผลให้มีความเสี่ยงจากราคาต้นทุนวัตถุดิบอาจมีความผันผวน
อย่างไรก็ตามบริษัทสามารถปรับเปลี่ยนราคาขายอาหารสัตว์
ให้สอดคล้องกับต้นทุนวัตถุดิบอาหารสัตว์ที่เพิ่มขึ้นได้
โดยการขออนุมัติการปรับขึ้นราคาจากกรมการค้าภายใน
ทั้งนี้อาหารสัตว์เป็นสินค้าที่หน่วยงานของรัฐควบคุมราคาจำหน่าย
ทำให้การขอปรับราคาขายอาจปรับได้ไม่เท่ากับการเพิ่มขึ้นของราคาวัตถุดิบในบางครั้ง
บริษัทได้มีการวางแผนการจัดซื้อวัตถุดิบอาหารสัตว์ให้มีประสิทธิภาพมากที่สุด เช่น
การติดตามสถานการณ์ตลาดวัตถุดิบอย่างใกล้ชิดและการจัดซื้อวัตถุดิบในช่วงที่ผลผลิตวัตถุดิบภายในประเทศ
ออกสู่ตลาดมากและมีราคาต่ำ
โดยบริษัทจะมีการจัดซื้อและจัดเก็บในปริมาณที่เหมาะสมกับระดับการผลิตเพื่อใช้ในช่วงที่วัตถุดิบมีราคาสูงขึ้น
ทั้งนี้บริษัทมีไซโลที่สามารถเก็บสต๊อคข้าวโพดได้ในปริมาณมาก ๆ
อีกทั้งบริษัทยังสามารถปรับเปลี่ยนการใช้วัตถุดิบบางตัวที่มีราคาแพง
โดยลดปริมาณการใช้น้อยลงได้และหันไปใช้วัตถุดิบหลักตัวอื่นที่มีราคาถูกกว่า
ประกอบกับบริษัทได้มีการหาแหล่งผู้ผลิตวัตถุดิบรายอื่น ๆ
ในต่างประเทศที่มีต้นทุนต่ำกว่าการซื้อวัตถุดิบในประเทศ

ความเสี่ยงจากความผันผวนของอัตราแลกเปลี่ยนเงินตราต่างประเทศ

รายได้หลักของบริษัทมาจากการจำหน่ายอาหารสัตว์ภายในประเทศ ในขณะที่วัตถุดิบ เช่น
กากถั่วเหลือง และนมผง เป็นต้น ซึ่งต้องนำเข้าจากต่างประเทศ คิดเป็นประมาณร้อยละ 50
ของมูลค่าต้นทุนการใช้วัตถุดิบอาหารสัตว์ในการผลิตทั้งหมด
จึงทำให้บริษัทมีความเสี่ยงในด้านของอัตราแลกเปลี่ยน เนื่องจากรายได้เป็นเงินบาท
ในขณะที่บริษัทมีรายจ่ายบางส่วนต้องจ่ายเป็นเงินตราต่างประเทศ (ดอลล่าร์สหรัฐ) อย่างไรก็ตาม
บริษัทมีการบริหารความเสี่ยงดังกล่าวด้วยการทำสัญญาซื้อขายเงินตราต่างประเทศเป็นการล่วงหน้า
ประกอบกับการติดตามภาวะการเปลี่ยนแปลงของค่าเงินอย่างสม่ำเสมอ
การดำเนินการดังกล่าวช่วยให้บริษัทสามารถควบคุมความเสี่ยงในด้านการเปลี่ยนแปลงอัตราแลกเปลี่ยนได้และบริษัทมียอดคงค้างของเจ้าหนี้เงินตราต่างประเทศเป็นจำนวนเงินน้อย
จึงมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
และยังทำให้บริษัททราบต้นทุนการผลิตที่แน่นอน ช่วยให้การกำหนดราคาขายมีประสิทธิภาพดีขึ้น

ความเสี่ยงจากความผันผวนของอัตราดอกเบี้ย

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
และเงินกู้ยืมระยะสั้นที่มีดอกเบี้ย
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ใกล้เคียงกับอัตราตลาดปัจจุบัน ความเสี่ยงจากอัตราดอกเบี้ยของบริษัทฯ
จึงอยู่ในระดับต่ำ อย่างไรก็ตาม
บริษัทบริหารความเสี่ยงด้วยมีหน่วยงานที่ติดตามการเคลื่อนไหวของทิศทางอัตราดอกเบี้ยอย่างใกล้ชิด

ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทไม่มีการกระจุกตัวเนื่องจากบริษัทมีฐานของลูกค้าที่หลากหลายและมีอยู่จำนวนมากราย
โดยจำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบแสดงฐานะการเงิน

ความเสี่ยงจากบริษัทมีผู้ถือหุ้นรายใหญ่

โครงสร้างผู้ถือหุ้นรายใหญ่ ณ วันที่ 31 ธันวาคม 2563 กลุ่มตระกูลลีละศิธรถือหุ้นในบริษัทจำนวน
480,000,000 หุ้น คิดเป็นสัดส่วนประมาณร้อยละ 52.05
ของจำนวนทุนจดทะเบียนและเรียกชำระแล้วทั้งหมดของบริษัท
จึงทำให้กลุ่มลีละศิธรสามารถควบคุมคะแนนเสียงในการประชุมผู้ถือหุ้นแต่ละครั้งได้
ไม่ว่าจะเป็นการแต่งตั้งหรือถอดถอนกรรมการรวมทั้งการลงมติที่ต้องใช้เสียงส่วนใหญ่จากผู้ถือหุ้น
ยกเว้นเรื่องที่กฎหมายหรือข้อบังคับบริษัท กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นอาจมีความเสี่ยง
เนื่องจากไม่มีคะแนนเสียงพอที่จะเข้ามาตรวจสอบและถ่วงดุลอำนาจในการบริหารและการจัดการของบริษัทได้
เนื่องจากต้องใช้เสียงกึ่งหนึ่งของทุนจดทะเบียนและเรียกชำระแล้วทั้งหมดของบริษัท
เพื่อเป็นการถ่วงดุลอำนาจในการบริหารจัดการ บริษัทจึงได้จัดให้มีกรรมการอิสระ 4 คน
จากกรรมการทั้งหมดจำนวน 9 คน อย่างไรก็ตาม
บริษัทได้กำหนดนโยบายเกี่ยวกับการกำกับดูแลกิจการเป็นสิ่งสำคัญ
และมีความจำเป็นต่อการดำเนินธุรกิจ ภายใต้กรอบข้อกำหนดของกฎหมายและจริยธรรมทางธุรกิจ
มีความรับผิดชอบต่อหน้าที่ โดยคำนึงถึงผู้ที่มีส่วนได้เสียทุกราย ซึ่งเกี่ยวข้องกับบริษัท

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจเกือบทั้งหมดเป็นกรรมสิทธิ์ของบริษัทและบริษัทย่อย
ยกเว้นที่ตั้งอาคารสำนักงานใหญ่ อาคารวอลล์สตรีททาวเวอร์ ชั้น 1, 20, 28 และ 29
ถนนสุรวงศ์ เขตบางรัก กรุงเทพ ฯ
ซึ่งบริษัทได้ทำสัญญาเช่าห้องชุดจากบุคคลที่มีผลประโยชน์ร่วมที่เกี่ยวข้องกับบริษัท
ตามรายละเอียดในข้อ 12 รายการระหว่างกัน โดย ณ วันที่ 31 ธันวาคม 2563
ทรัพย์สินถาวรที่เป็นกรรมสิทธิ์ของบริษัทที่ใช้ในการผลิตสินค้า มีดังนี้

+-------------------------------------+------------------+------------+
| ประเภททรัพย์สิน*                       |   มูลค่าตามบัญชี***  |            |
|                                     |                  | ราคาประเมิน |
|                                     |   (ล้านบาท)       |            |
|                                     |                  |            |
|                                     |                  | (ล้านบาท)** |
+-------------------------------------+------------------+------------+
| ที่ดินและส่วนปรับปรุงที่ดิน – โรงงานอาหารสัตว์ | 63               | 275        |
|                                     |                  |            |
| (เนื้อที่ทั้งหมดประมาณ 241 ไร่)            |                  |            |
+-------------------------------------+------------------+------------+
| ที่ดินและส่วนปรับปรุงที่ดิน – กิจการฟาร์ม      | 41               | 121        |
|                                     |                  |            |
| (เนื้อที่ทั้งหมดประมาณ 1,489 ไร่)          |                  |            |
+-------------------------------------+------------------+------------+
| อาคารและสิ่งปลูกสร้าง – โรงงานอาหารสัตว์  |   68             |            |
+-------------------------------------+------------------+------------+
| อาคารและสิ่งปลูกสร้าง – กิจการฟาร์ม       |   24             |            |
+-------------------------------------+------------------+------------+
| เครื่องจักรอุปกรณ์และยานพาหนะ -          |   332            |            |
| โรงงานอาหารสัตว์                      |                  |            |
+-------------------------------------+------------------+------------+
| เครื่องจักรอุปกรณ์และยานพาหนะ –          |   3              |            |
| กิจการฟาร์ม                           |                  |            |
+-------------------------------------+------------------+------------+
| รวม                                 |   823            |            |
+-------------------------------------+------------------+------------+

  หมายเหตุ – * ไม่มีทรัพย์สินใดของบริษัทและบริษัทย่อย
  นำไปจำนองเป็นหลักประกันหรือเป็นภาระผูกพันใด ๆ ทั้งสิ้น

  - ** เป็นราคาประเมินโดย บริษัท สยามแอพเพรซัล แอนด์ เซอร์วิส จำกัด
  ซึ่งเป็นผู้ประเมินราคาอิสระ ในระหว่างปี 2559

  โดยวิธีเปรียบเทียบราคาตลาด (Market Approach)

-   *** มูลค่าตามบัญชี คือ ราคาสุทธิจากค่าเสื่อมสะสม

  4.2 เงินลงทุนของบริษัทในบริษัทย่อย ณ วันที่ 31 ธันวาคม 2563

+--------------+----------+--------+-----+------+---------+--------+
| ชื่อบริษัท       | ป        | ทุนชำระ | %   | ต้นทุน | มูลค่า /  | ผู้ถือหุ้น  |
|              | ระเภทและ |        | การ |      |         |        |
|              |          | แล้ว    |     | เงิน  | เงินลงทุน | รายใหญ่ |
|              | ล        |        | ถ   | ลงทุน | (บาท)   | /      |
|              | ักษณะธุรกิจ | (ล     | ือหุ้น |      |         |        |
|              |          | ้านบาท) |     | (ล้าน | (Equity | รายอ   |
|              |          |        |     | บาท) | method) | ื่นที่เหลือ |
+--------------+----------+--------+-----+------+---------+--------+
| บริษัทย่อย      |          |        |     |      |         |        |
+--------------+----------+--------+-----+------+---------+--------+
| บ.ล          | ผลิต      | 200.00 | 95  | 19   | 513.40  | กลุ่ม    |
| ีพัฒนาอาหารสัตว์ | อาหารสัตว์ |        | .0% | 0.00 |         | ลีละศิธร |
| จก.          |          |        |     |      |         | (5%)   |
+--------------+----------+--------+-----+------+---------+--------+
| บ.           | ไซโลอบพืช | 150.00 | 95  | 15   | 171.41  | กลุ่ม    |
| ลีพ           |          |        | .0% | 0.00 |         | ลีละศิธร |
| ัฒนาเกษตรมั่นคง |          |        |     |      |         |        |
| จก.          |          |        |     |      |         | (5%)   |
|              |          |        |     |      |         |        |
|              |          |        |     |      |         | (ถือ    |
|              |          |        |     |      |         | ทางอ้อม |
|              |          |        |     |      |         | โดยลีพ  |
|              |          |        |     |      |         | ัฒนาอาห |
|              |          |        |     |      |         | ารสัตว์) |
+--------------+----------+--------+-----+------+---------+--------+
| บ. โพธิ์งาม    | ให้เช่าโรง | 5.00   | 1   | 5.00 | 7.26    | -      |
| ฟาร์มทะเล จก. | เรือนฟาร์ม |        | 00. |      |         |        |
|              |          |        | 00% |      |         |        |
+--------------+----------+--------+-----+------+---------+--------+
| บ. พี เอ เอฟ  | จำห      | 25.00  | 99. | 2    | 20.61   | กลุ่ม    |
| (2020) จก.   | น่ายอาหาร |        | 50% | 0.78 |         | ลีละศิธร |
|              |          |        |     |      |         |        |
|              | สัตว์เลี้ยง  |        |     |      |         | (0.5%) |
+--------------+----------+--------+-----+------+---------+--------+

หมายเหตุ :
ขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
ถูกกำหนดโดย บริษัท ลีพัฒนาผลิตภัณฑ์ จำกัด (มหาชน) โดยกรรมการทั้งหมดในบริษัทย่อยทั้ง 4
บริษัทเป็นกรรมการในบริษัท ลีพัฒนาผลิตภัณฑ์ จำกัด (มหาชน)

4.3 นโยบายการลงทุนในบริษัทย่อย

ปัจจุบัน บริษัทยังไม่มีนโยบายการลงทุนในบริษัทย่อยเพิ่มเติมยกเว้นในหัวข้อ 4.2
อย่างไรก็ตามหากในอนาคต มีธุรกิจที่ให้ผลตอบแทนที่ดี
บริษัทพิจารณาการลงทุนโดยคำนึงถึงความเพียงพอของเงินสด เงื่อนไข
และอัตราผลตอบแทนจากการลงทุนเป็นรายกรณี
พร้อมทั้งนำเสนอต่อคณะกรรมการบริษัทเพื่อพิจารณาอนุมัติการลงทุนดังกล่าว ทั้งนี้
ในการบริหารงานในบริษัทย่อยที่จะลงทุนเพิ่มเติมในอนาคต
บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยตามสัดส่วนการลงทุนที่บริษัทถือหุ้นอยู่
เพื่อร่วมกำหนดนโยบายที่สำคัญและควบคุมการดำเนินธุรกิจของบริษัทย่อยดังกล่าว

5. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ.
วันสิ้นปีบัญชีล่าสุด
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

  บริษัท ลีพัฒนาผลิตภัณฑ์ จำกัด (มหาชน)

เลขทะเบียนบริษัท : 0107537000718

สถานที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

บางรัก กรุงเทพ ฯ 10500

  สถานที่ตั้งโรงงานผลิตอาหารสัตว์บก : 65 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

  สถานที่ตั้งโรงงานผลิตอาหารสัตว์น้ำ : 62 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

สถานที่ตั้งฟาร์มดงขุย : 33 หมู่ที่ 14 ตำบลดงขุย อำเภอชนแดน จังหวัดเพชรบูรณ์

สถานที่ตั้งฟาร์มชนแดน : 246 หมู่ที่ 12 ตำบลบ้านกล้วย อำเภอชนแดน จังหวัดเพชรบูรณ์

สถานที่ตั้งฟาร์มทดลอง : 40 หมู่ที่ 11 ตำบลห้วยแห้ง อำเภอแก่งคอย จังหวัดสระบุรี

โทรศัพท์ : 0-2632-7300 (อัตโนมัติ)

โทรสาร : 0-2236-7751

Web Site : http ://www.leepattana.com

ประเภทธุรกิจ : ผลิตอาหารสัตว์และกิจการฟาร์ม

ทุนจดทะเบียน : หุ้นสามัญ จำนวน 929,070,000 หุ้น มูลค่าหุ้นละ 1 บาท

ทุนชำระแล้ว : หุ้นสามัญ จำนวน 922,180,251 หุ้น มูลค่าหุ้นละ 1 บาท

รวมทุนชำระแล้ว : 922,180,251 บาท

  นิติบุคคลที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้ว

บริษัท ลีพัฒนาอาหารสัตว์ จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งโรงงานผลิตอาหารสัตว์ : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง
จังหวัดสระบุรี

ประเภทธุรกิจ : ผลิตอาหารสัตว์บกและอาหารสัตว์น้ำ

อัตราการถือหุ้น : ร้อยละ 95.00 ของทุนจดทะเบียนและเรียกชำระแล้ว 200 ล้านบาท

แบ่งเป็นหุ้นสามัญ 20 ล้านหุ้น มูลค่าหุ้นละ 10 บาท

บริษัท ลีพัฒนาเกษตรมั่นคง จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งไซโล : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี

ประเภทธุรกิจ : ไซโลอบพืชและจำหน่ายวัตถุดิบอาหารสัตว์

อัตราการถือหุ้น : ร้อยละ 95.00 ของทุนจดทะเบียนและเรียกชำระแล้ว 150 ล้านบาท

แบ่งเป็นหุ้นสามัญ 15 ล้านหุ้น มูลค่าหุ้นละ 10 บาท

(ถือหุ้นโดย บริษัท ลีพัฒนาอาหารสัตว์ จำกัด ร้อยละ 99.99)

บริษัท โพธิ์งามฟาร์มทะเล จำกัด

สถานที่ตั้งสำนักงานใหญ่ : เลขที่ 1/3 หมู่ที่ 9 ตำบลหนองบัว อำเภอเมืองจันทบุรี จังหวัดจันทบุรี

ประเภทธุรกิจ : ให้เช่าโรงเรือนฟาร์ม

อัตราการถือหุ้น : ร้อยละ 100.00 ของทุนจดทะเบียนและเรียกชำระแล้ว 5 ล้านบาท

แบ่งเป็นหุ้นสามัญ 50,000 หุ้น มูลค่าหุ้นละ 100 บาท

บริษัท พี เอ เอฟ (2020) จำกัด (เดิมชื่อ “บริษัท พัฒนาเกษตรล่วงหน้า จำกัด”)

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

ประเภทธุรกิจ : จำหน่ายอาหารสัตว์เลี้ยง

อัตราการถือหุ้น : ร้อยละ 99.50 ของทุนจดทะเบียนและเรียกชำระแล้ว 25 ล้านบาท

แบ่งเป็นหุ้นสามัญ 2.50 ล้านหุ้น มูลค่าหุ้นละ 10 บาท

  บุคคลอ้างอิงอื่น ๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง

  เขตดินแดง กรุงเทพ ฯ 10400

โทรศัพท์ 0-2009-9000 โทรสาร 0-2009-9999

ผู้สอบบัญชี : บริษัท สำนักงาน อีวาย จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

โทรศัพท์ 0-2264-9090 โทรสาร 0-2264-0789-90

ชื่อผู้สอบบัญชี นายศุภชัย ปัญญาวัฒโน

เลขทะเบียนผู้สอบบัญชี เลขที่ 3930

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-1751

ที่ปรึกษาทางการเงิน : ปัจจุบันยังไม่มี

ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

6.2 ข้อมูลสำคัญอื่นๆ : ปัจจุบันยังไม่มี